
PA_Legam

ĠUSTIFIKAZZJONI QASIRA
Introduzzjoni
Anke jekk il-ħidma lejn armonizzazzjoni tal-listi tal-pajjiżi ta’ oriġini sikuri tista’ titqies bħala pass pożittiv lejn sistema komuni tal-ażil tal-UE, il-biċċa l-kbira tal-pajjiżi inklużi fil-lista proposta tal-Kummissjoni ma jistgħux jitqiesu bħala “sikuri”. Ksur kontinwu u ddokumentat sew tad-drittijiet tal-bniedem, inkluż theddid għal-libertà tal-espressjoni, ir-repressjoni politika, u l-vjolenza abbażi tal-ġeneru u l-persekuzzjoni ta’ gruppi vulnerabbli, jikkontradixxi tali valutazzjoni.
Il-proposta emendata tal-Kummissjoni tirriskja li timmina d-dritt għal rimedju effettiv għall-applikanti għall-ażil, iggarantit skont l-Artikolu 47 tal-Karta tad-Drittijiet Fundamentali, u tikkostitwixxi forma ta’ esternalizzazzjoni tal-obbligi ta’ protezzjoni internazzjonali tal-UE. Fil-fatt, il-proposta tittrasferixxi r-responsabbiltà fuq pajjiżi terzi filwaqt li ddgħajjef l-aċċess għal proċeduri tal-ażil ġusti u effettivi fl-UE. 
Nuqqas ta’ salvagwardji proċedurali sostanzjali
Il-kunċett ta’ “pajjiż ta’ oriġini sikur” huwa bbażat fuq preżunzjoni konfutabbli ta’ sikurezza, u b’hekk l-oneru tal-provi jiġi ttrasferit fuq l-applikant u jservi bħala bażi għal proċeduri aċċellerati u fuq il-fruntiera. Tali approċċ jimmina ċ-ċertezza legali minħabba li:
a)	idgħajjef il-prinċipju ta’ valutazzjoni individwalizzata tal-ażil – il-pedament tal-liġi dwar ir-refuġjati – li permezz tiegħu kull applikant huwa intitolat għal evalwazzjoni bbażata fuq il-mertu;
b)	jippermetti li l-iskadenzi jitqassru, li l-aċċess għall-informazzjoni u l-assistenza legali jiġi ristrett, u li jiġi preżunt li t-talbiet ikunu probabbilment bla bażi, u b’hekk titnaqqas il-kapaċità tal-persuni li jfittxu l-ażil li jippreżentaw il-każ tagħhom;
c)	flimkien mal-eliminazzjoni tal-effett sospensiv awtomatiku tal-appelli kontra deċiżjonijiet negattivi previsti fir-Regolament dwar il-Proċedura tal-Ażil (APR)[footnoteRef:1], joħloq r-riskju ta’ deportazzjoni wara proċedura aċċellerata qabel it-tlestija sħiħa ta’ proċedura ġudizzjarja.  [1:  Ir-Regolament 2024/1348 li jistabbilixxi proċedura komuni tal-protezzjoni internazzjonali fl-Unjoni u li jħassar id-Direttiva 2013/32/UE] 

Il-Kummissjoni saħansitra naqset milli tippubblika l-kriterji u s-sorsi kollha użati għad-deżinjazzjoni tal-pajjiżi terzi sikuri. Dan in-nuqqas ta’ trasparenza jimmina serjament id-dritt għal rimedju effettiv u jonqos milli jipprovdi s-salvagwardji proċedurali meħtieġa, peress li jnaqqas kemm il-kapaċità tal-applikanti li jikkontestaw id-deċiżjonijiet, kif ukoll il-kapaċità tal-awtoritajiet ġudizzjarji li jirrieżaminawhom. 
Il-Qorti tal-Ġustizzja tal-Unjoni Ewropea (QĠUE) fis-sentenza reċenti tagħha tal-1 ta’ Awwissu 2025 (il-Kawża C-758/24) fakkret li d-deżinjazzjonijiet iridu jkunu bbażati fuq sorsi affidabbli, aġġornati, trasparenti u aċċessibbli. Madankollu, il-Kummissjoni ma ppubblikatx is-sorsi tagħha. Il-Membri tal-PE rċevew aċċess għad-dokumenti rilevanti tal-EUAA dwar il-pajjiżi ta’ oriġini sikuri identifikati li ġew ipprovduti lill-Kummissjoni fid-dawl ta’ din il-proposta, abbażi ta’ konsultazzjoni ta’ “ħtieġa ta’ tagħrif”. L-ebda sors ieħor ma ġie identifikat jew żvelat b’mod ċar mill-Kummissjoni lill-Parlament Ewropew, u lanqas ma sar aċċessibbli għall-pubbliku.
Il-kriterji tar-rata ta’ rikonoxximent ta’ 20 % fl-UE kollha
Id-dipendenza fuq rata ta’ rikonoxximent fil-livell tal-UE ta’ 20 % bħala limitu minimu għad-deżinjazzjoni ta’ pajjiż bħala sikur mhijiex sostanzjata minħabba li: 
a)	rata ta’ rikonoxximent waħda minn kull ħamsa hija ’l bogħod milli tkun negliġibbli u turi li gruppi sinifikanti ta’ applikanti huma tabilħaqq fil-bżonn ta’ protezzjoni;
b)	ir-rati ta’ rikonoxximent fil-livell tal-Istati Membri jistgħu jvarjaw drastikament;
c)	anke jekk ir-rata ġenerali ta’ rikonoxximent hija baxxa, il-kategoriji vulnerabbli, bħan-nisa, il-persuni LGBTIQ, u l-minoranzi etniċi u reliġjużi, jistgħu jiffaċċjaw riskji akbar ta’ persekuzzjoni u ħsara serja;
d)	ċerti reġjuni f’pajjiż jistgħu ma jkunux sikuri minkejja preżunzjoni ġenerali ta’ sikurezza.
Għal dawn ir-raġunijiet, il-korrelazzjoni bejn ir-rata ta’ rikonoxximent ta’ 20 % u l-kunċett ta’ “sikurezza” ma tistax isservi bħala bażi soda għall-inklużjoni fil-lista.
Pajjiżi kandidati
L-istatus ta’ kandidat mhuwiex biżżejjed biex jiġi ddeterminat jekk pajjiż huwiex sikur. Il-kriterji ta’ Copenhagen huma punti ta’ riferiment għall-adeżjoni mal-UE, mhux valutazzjoni bir-reqqa dwar id-drittijiet tal-bniedem fiż-żmien meta jingħata l-istatus ta’ kandidat.
Barra minn hekk, il-Kummissjoni għandha tinkludi fost il-kundizzjonalitajiet riskji bħad-diskriminazzjoni sistemika kontra l-minoranzi, ir-rigress demokratiku jew it-tifqigħat ta’ kunflitt armat li jistgħu jseħħu matul il-proċess ta’ adeżjoni. 
Kandidat potenzjali għall-adeżjoni mal-UE:
Il-metodoloġija użata għall-pajjiżi kandidati għandha tiġi applikata wkoll għal kandidati potenzjali.
Pajjiżi oħra ta’ oriġini
Abbażi tal-informazzjoni mill-EUAA u minn organizzazzjonijiet rilevanti oħra, ma hemm l-ebda raġuni suffiċjenti biex il-Bangladesh, il-Kolombja, l-Eġittu, l-Indja, il-Marokk u t-Tuneżija jiġu ddeżinjati bħala pajjiżi ta’ oriġini sikuri.



EMENDI
Il-Kumitat għall-Affarijiet Barranin għandu jippreżenta dan li ġej lill-Kumitat għal-Libertajiet Ċivili, il-Ġustizzja u l-Intern, bħala l-kumitat responsabbli:


<RepeatBlock-Amend><Amend>Emenda		<NumAm>1</NumAm>
<DocAmend>Proposta għal regolament</DocAmend>
<Article>Premessa 2a (ġdida)</Article>
	

	Test propost mill-Kummissjoni
	Emenda

	
	(2a)	Id-deżinjazzjoni ta’ pajjiż terz bħala pajjiż ta’ oriġini sikur trid tikkonforma mal-kundizzjonijiet stabbiliti fl-Artikolu 61 tar-Regolament (UE) 2024/1348.


</Amend>

<Amend>Emenda		<NumAm>2</NumAm>
<DocAmend>Proposta għal regolament</DocAmend>
<Article>Premessa 3</Article>
	

	Test propost mill-Kummissjoni
	Emenda

	(3)	Il-fatt li pajjiż terz jitqies bħala pajjiż ta’ oriġini sikur, fil-livell tal-Unjoni jew fil-livell nazzjonali, ma jistax jikkostitwixxi garanzija assoluta ta’ sikurezza għaċ-ċittadini ta’ dak il-pajjiż u għalhekk ma jneħħix il-ħtieġa li jitwettaq eżami individwali tal-applikazzjoni għall-protezzjoni internazzjonali. L-Istati Membri jistgħu japplikaw il-kunċett ta’ pajjiż ta’ oriġini sikur biss meta l-applikant ma jkunx jista’ jipprovdi elementi li jiġġustifikaw għaliex il-kunċett ta’ pajjiż ta’ oriġini sikur ma jkunx applikabbli għalih, fil-qafas ta’ valutazzjoni individwali, u sakemm l-applikant ikollu n-nazzjonalità ta’ dak il-pajjiż jew ikun persuna apolida u qabel kien abitwalment residenti f’dak il-pajjiż. L-applikazzjoni tal-kunċett fil-kuntest tal-evalwazzjoni individwali hija mingħajr preġudizzju għall-fatt li ċerti kategoriji ta’ applikanti jistgħu jsibu ruħhom f’sitwazzjoni speċifika fil-pajjiżi terzi deżinjati u għalhekk jista’ jkollhom biża’ ġustifikat li jiġu ppersegwitati jew jiffaċċjaw riskju reali li jsofru dannu serju.
	(3)	Il-fatt li pajjiż terz jitqies bħala pajjiż ta’ oriġini sikur, fil-livell tal-Unjoni jew fil-livell nazzjonali, ma jistax jikkostitwixxi garanzija assoluta ta’ sikurezza għaċ-ċittadini ta’ dak il-pajjiż u għalhekk ma jneħħix il-ħtieġa li jitwettaq eżami individwali tal-applikazzjoni għall-protezzjoni internazzjonali. L-Istati Membri jistgħu japplikaw il-kunċett ta’ pajjiż ta’ oriġini sikur biss meta l-applikant ma jkunx jista’ jipprovdi elementi li jiġġustifikaw għaliex il-kunċett ta’ pajjiż ta’ oriġini sikur ma jkunx applikabbli għalih, fil-qafas ta’ valutazzjoni individwali bil-garanziji stabbiliti fil-Kapitolu II tar-Regolament (UE) 2024/1348, u sakemm l-applikant ikollu n-nazzjonalità ta’ dak il-pajjiż jew ikun persuna apolida u qabel kien abitwalment residenti f’dak il-pajjiż. L-applikazzjoni tal-kunċett fil-kuntest tal-evalwazzjoni individwali hija mingħajr preġudizzju għall-fatt li ċerti kategoriji ta’ applikanti, bħall-persuni LGBTIQ, il-vittmi tal-vjolenza abbażi tal-ġeneru, id-difensuri tad-drittijiet tal-bniedem, il-minoranzi reliġjużi u etniċi, l-attivisti politiċi, il-persuni apolidi u l-ġurnalisti, jistgħu jsibu ruħhom f’sitwazzjoni speċifika fil-pajjiżi terzi deżinjati u għalhekk jista’ jkollhom biża’ ġustifikat li jiġu ppersegwitati jew jiffaċċjaw riskju reali li jsofru ħsara serja.


</Amend>

<Amend>Emenda		<NumAm>3</NumAm>
<DocAmend>Proposta għal regolament</DocAmend>
<Article>Premessa 5</Article>
	

	Test propost mill-Kummissjoni
	Emenda

	(5)	Il-valutazzjoni tas-sitwazzjoni f’pajjiżi terzi oħra hija bbażata fuq firxa ta’ sorsi ta’ informazzjoni rilevanti u disponibbli, inkluża informazzjoni mill-Istati Membri, mill-Aġenzija tal-Unjoni Ewropea għall-Ażil (“l-Aġenzija għall-Ażil”), mis-Servizz Ewropew għall-Azzjoni Esterna, mill-Kummissarju Għoli tan-Nazzjonijiet Uniti għar-Rifuġjati, u minn organizzazzjonijiet internazzjonali rilevanti oħra. Fejn disponibbli, il-valutazzjoni tqis ukoll l-analiżi komuni tal-informazzjoni dwar il-pajjiż ta’ oriġini msemmija fl-Artikolu 11 tar-Regolament (UE) 2021/2303 tal-Parlament Ewropew u tal-Kunsill, f’konformità mar-Regolament (UE) 2024/1348.
	(5)	Il-valutazzjoni tas-sitwazzjoni f’pajjiżi terzi oħra hija bbażata fuq firxa ta’ sorsi ta’ informazzjoni rilevanti u disponibbli, inkluża, iżda mhux limitata għal, informazzjoni mill-Istati Membri, mill-Aġenzija tal-Unjoni Ewropea għall-Ażil (“l-Aġenzija għall-Ażil”), mis-Servizz Ewropew għall-Azzjoni Esterna, mill-Kummissarju Għoli tan-Nazzjonijiet Uniti għar-Rifuġjati, u minn organizzazzjonijiet internazzjonali rilevanti oħra, inklużi organizzazzjonijiet tad-drittijiet tal-bniedem mhux governattivi indipendenti. Fejn disponibbli, il-valutazzjoni tqis ukoll l-analiżi komuni tal-informazzjoni dwar il-pajjiż ta’ oriġini msemmija fl-Artikolu 11 tar-Regolament (UE) 2021/2303 tal-Parlament Ewropew u tal-Kunsill, f’konformità mar-Regolament (UE) 2024/1348. Is-sorsi jenħtieġ li jkunu aċċessibbli, trasparenti, affidabbli u aġġornati, anke biex jiġu żgurati d-dritt għal rimedju effettiv u s-salvagwardji proċedurali xierqa.

	__________________
	__________________

	4 Ir-Regolament (UE) 2021/2303 tal-Parlament Ewropew u tal-Kunsill tal-15 ta’ Diċembru 2021 dwar l-Aġenzija tal-Unjoni Ewropea għall-Ażil u li jħassar ir-Regolament (UE) Nru 439/2010 (ĠU L 468, 30.12.2021, p. 1, ELI: http://data.europa.eu/eli/reg/2021/2303/oj).
	4 Ir-Regolament (UE) 2021/2303 tal-Parlament Ewropew u tal-Kunsill tal-15 ta’ Diċembru 2021 dwar l-Aġenzija tal-Unjoni Ewropea għall-Ażil u li jħassar ir-Regolament (UE) Nru 439/2010 (ĠU L 468, 30.12.2021, p. 1, ELI: http://data.europa.eu/eli/reg/2021/2303/oj).


</Amend>

<Amend>Emenda		<NumAm>4</NumAm>
<DocAmend>Proposta għal regolament</DocAmend>
<Article>Premessa 6</Article>
	

	Test propost mill-Kummissjoni
	Emenda

	(6)	Il-pajjiżi kandidati tal-UE ngħataw dan l-istatus mill-Kunsill Ewropew permezz ta’ deċiżjoni unanima, wara rakkomandazzjoni mill-Kummissjoni Ewropea. B’mod partikolari, fir-rigward tal-kriterji politiċi għas-sħubija fl-UE, il-pajjiżi kandidati tal-UE nstabu li għamlu progress biex jilħqu l-istabbiltà tal-istituzzjonijiet li jiggarantixxu d-demokrazija, l-istat tad-dritt, id-drittijiet tal-bniedem u r-rispett għall-minoranzi u l-protezzjoni tagħhom. Għalhekk, jista’ jiġi konkluż li dawk il-pajjiżi terzi li ngħataw status ta’ kandidat tal-UE jenħtieġ li jiġu ddeżinjati bħala pajjiżi ta’ oriġini sikuri, ħlief fejn japplikaw iċ-ċirkostanzi li ġejjin: ikun hemm theddida serja u individwali għall-ħajja ta’ pajżan jew persuna minħabba vjolenza indiskriminata f’sitwazzjonijiet ta’ kunflitt armat internazzjonali jew intern fil-pajjiż; jiġu adottati miżuri restrittivi skont it-tifsira tat-Titolu IV tal-Ħames Parti tat-Trattat dwar il-Funzjonament tal-Unjoni Ewropea fid-dawl tal-azzjonijiet tal-pajjiż; jew meta r-rata ta’ rikonoxximent fl-UE kollha li tappartjeni għall-applikanti mill-pajjiż tkun ogħla minn 20 %.
	(6)	Il-pajjiżi kandidati tal-UE ngħataw dan l-istatus mill-Kunsill Ewropew permezz ta’ deċiżjoni unanima, wara rakkomandazzjoni mill-Kummissjoni Ewropea. B’mod partikolari, fir-rigward tal-kriterji politiċi għas-sħubija fl-UE, il-pajjiżi kandidati tal-UE nstabu li għamlu progress, meta ngħataw l-istatus tagħhom, biex jilħqu l-istabbiltà tal-istituzzjonijiet li jiggarantixxu d-demokrazija, l-istat tad-dritt, id-drittijiet tal-bniedem u r-rispett għall-minoranzi u l-protezzjoni tagħhom. Jista’ jiġi konkluż li pajjiżi terzi li ngħataw status ta’ kandidat tal-UE jistgħu jitqiesu bħala pajjiżi ta’ oriġini sikuri skont it-tifsira tar-Regolament (UE) 2024/1348 u jistgħu jiġu ddeżinjati kif xieraq bħala pajjiżi ta’ oriġini sikuri fil-livell tal-Unjoni. Madankollu, l-adeżjoni mal-UE mhijiex proċess lineari. Jista’ jseħħ rigress demokratiku, tal-istat tad-dritt u tad-drittijiet tal-bniedem tal-pajjiżi kandidati, kif ukoll dewmien sinifikanti jew iffriżar de facto tan-negozjati tal-adeżjoni mal-UE. Għalhekk, il-pajjiżi terzi li ngħataw status ta’ kandidat tal-UE jenħtieġ li ma jiġux iddeżinjati bħala pajjiżi ta’ oriġini sikuri jekk mir-rieżami kontinwu speċifiku għall-pajjiż jirriżulta li l-kundizzjonijiet stabbiliti fl-Artikolu 61 ma għadhomx issodisfati jew li tapplika kwalunkwe waħda miċ-ċirkostanzi li ġejjin: ikun hemm theddida serja u individwali għall-ħajja ta’ pajżan jew persuna minħabba vjolenza indiskriminata f’sitwazzjonijiet ta’ kunflitt armat internazzjonali jew intern fil-pajjiż jew rigress serju tad-demokrazija, tal-istat trad-dritt jew tad-drittijiet u l-libertajiet fundamentali, inkluż meta n-negozjati tal-adeżjoni jkunu ġew sospiżi jew iffriżati; jiġu adottati miżuri restrittivi skont it-tifsira tat-Titolu IV tal-Ħames Parti tat-Trattat dwar il-Funzjonament tal-Unjoni Ewropea fid-dawl tal-azzjonijiet tal-pajjiż;


</Amend>
<Amend>Emenda		<NumAm>5</NumAm>
<DocAmend>Proposta għal regolament</DocAmend>
<Article>Premessa 17</Article>
	

	Test propost mill-Kummissjoni
	Emenda

	(17)	L-indikazzjoni ta’ dawk il-pajjiżi bħala pajjiżi ta’ oriġini sikuri fil-livell tal-Unjoni hija mingħajr preġudizzju għar-regola stabbilita fir-Regolament 2024/1348, li skontha l-Istati Membri jistgħu japplikaw il-kunċett ta’ pajjiż ta’ oriġini sikur biss meta l-applikanti ma jkunux jistgħu jipprovdu elementi li jiġġustifikaw għaliex il-kunċett ta’ pajjiż ta’ oriġini sikur ma jkunx applikabbli għalihom, fil-qafas ta’ valutazzjoni individwali. F’dak il-kuntest, jenħtieġ li tingħata attenzjoni speċjali lill-applikanti li jinsabu f’sitwazzjoni speċifika f’dawk il-pajjiżi, bħall-persuni LGBTIQ, il-vittmi ta’ vjolenza abbażi tal-ġeneru, id-difensuri tad-drittijiet tal-bniedem, il-minoranzi reliġjużi u l-ġurnalisti.
	(17)	L-indikazzjoni ta’ dawk il-pajjiżi bħala pajjiżi ta’ oriġini sikuri fil-livell tal-Unjoni hija mingħajr preġudizzju għar-regola stabbilita fir-Regolament 2024/1348, li skontha l-Istati Membri jistgħu japplikaw il-kunċett ta’ pajjiż ta’ oriġini sikur biss meta l-applikanti ma jkunux jistgħu jipprovdu elementi li jiġġustifikaw għaliex il-kunċett ta’ pajjiż ta’ oriġini sikur ma jkunx applikabbli għalihom, fil-qafas ta’ valutazzjoni individwali. F’dak il-kuntest, jenħtieġ li tingħata attenzjoni speċjali lill-applikanti li jinsabu f’sitwazzjoni speċifika f’dawk il-pajjiżi, bħall-persuni LGBTIQ, il-vittmi ta’ vjolenza abbażi tal-ġeneru, id-difensuri tad-drittijiet tal-bniedem, il-minoranzi reliġjużi u etniċi, l-attivisti politiċi, il-persuni apolidi u l-ġurnalisti.


</Amend>
<Amend>Emenda		<NumAm>6</NumAm>
<DocAmend>Proposta għal regolament</DocAmend>
<Article>Premessa 17a (ġdida)</Article>
	

	Test propost mill-Kummissjoni
	Emenda

	
	(17a)	Jentieġ li tiġi enfasizzata l-importanza tal-Patt dwar il-Migrazzjoni u l-Ażil bħala l-approċċ komprensiv għall-ġestjoni tal-migrazzjoni u l-ażil filwaqt li jiġi rrispettat il-prinċipju tas-solidarjetà u t-tqassim ġust tar-responsabbiltà bejn l-Istati Membri għar-rispett tad-drittijiet tal-bniedem u biex tingħata protezzjoni umana lil dawk li ġenwinament jeħtiġuha. Għalhekk, l-applikazzjoni rapida tal-partijiet tal-Patt dwar il-Migrazzjoni u l-Ażil li diġà jistgħu jiġu applikati hija tal-akbar importanza.


</Amend>
<Amend>Emenda		<NumAm>7</NumAm>
<DocAmend>Proposta għal regolament</DocAmend>
<Article>Premessa 17b (ġdida)</Article>
	

	Test propost mill-Kummissjoni
	Emenda

	
	(17b)	Għandu jiġi enfasizzat li l-iskop tal-proċedura fuq il-fruntiera huwa li teħles lis-sistema mill-piż tal-ipproċessar, permezz ta’ proċeduri tal-ażil. L-għan huwa li toffri protezzjoni aħjar u aktar rapida lil dawk li huma intitolati għal protezzjoni internazzjonali, billi jiġu identifikati kmieni fis-sistema.


</Amend>
<Amend>Emenda		<NumAm>8</NumAm>
<DocAmend>Proposta għal regolament</DocAmend>
<Article>Premessa 23</Article>
	

	Test propost mill-Kummissjoni
	Emenda

	(23)	Dan ir-Regolament jirrispetta d-drittijiet fundamentali u josserva l-prinċipji rikonoxxuti b’mod partikolari mill-Karta tad-Drittijiet Fundamentali tal-UE.
	(23)	Dan ir-Regolament irid jiġi applikat bir-rispett sħiħ tad-drittijiet fundamentali minquxa fil-Karta tad-Drittijiet Fundamentali tal-UE, b’mod partikolari l-Artikoli 18, 19 u 47 tagħha.


</Amend>

<Amend>Emenda		<NumAm>9</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1 – parti introduttorja</Article>
<DocAmend2>Regolament (UE) 2024/1348</DocAmend2>
<Article2>Artikolu 62 – paragrafu 1</Article2>
	

	Test propost mill-Kummissjoni
	Emenda

	(1)	L-Artikolu 62, il-paragrafu 1 huwa emendat kif ġej:
	(1)	L-Artikolu 62 huwa emendat kif ġej:


</Amend>

<Amend>Emenda		<NumAm>10</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1 – punt a – parti introduttorja</Article>
<DocAmend2>Regolament (UE) 2024/1348</DocAmend2>
<Article2>Artikolu 62 – paragrafu 1</Article2>
	

	Test propost mill-Kummissjoni
	Emenda

	(a)	Il-paragrafu 1 huwa sostitwit b’dan li ġej:
	(a)	jiddaħħal il-paragrafu 1a li ġej:


</Amend>

<Amend>Emenda		<NumAm>11</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1 – punt a</Article>
<DocAmend2>Regolament (UE) 2024/1348</DocAmend2>
<Article2>Artikolu 62 – paragrafu 1 – parti introduttorja</Article2>
	

	Test propost mill-Kummissjoni
	Emenda

	1.	Il-pajjiżi li ngħataw l-istatus ta’ stati kandidati għall-adeżjoni mal-Unjoni huma ddeżinjati bħala pajjiżi ta’ oriġini sikuri fil-livell tal-Unjoni, sakemm ma tapplikax waħda miċ-ċirkostanzi li ġejjin:
	1a.	F’konformità mal-paragrafu 1 u mingħajr preġudizzju għall-paragrafu 4, il-pajjiżi li ngħataw l-istatus ta’ stati kandidati għall-adeżjoni mal-Unjoni huma ddeżinjati bħala pajjiżi ta’ oriġini sikuri fil-livell tal-Unjoni, sakemm, skont ir-rieżami speċifiku għall-pajjiż, ma japplikawx waħda jew aktar miċ-ċirkostanzi li ġejjin:


</Amend>

<Amend>Emenda		<NumAm>12</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1 – punt a</Article>
<DocAmend2>Regolament (UE) 2024/1348</DocAmend2>
<Article2>Artikolu 62 – paragrafu 1 – punt a</Article2>
	

	Test propost mill-Kummissjoni
	Emenda

	(a)	ikun hemm theddida serja u individwali għall-ħajja ta’ pajżan jew persuna minħabba vjolenza indiskriminata f’sitwazzjonijiet ta’ kunflitt armat internazzjonali jew intern fil-pajjiż;
	(a)	ikun hemm theddida serja u individwali għall-ħajja ta’ pajżan jew persuna minħabba vjolenza indiskriminata f’sitwazzjonijiet ta’ kunflitt armat internazzjonali jew intern fil-pajjiż jew rigress serju tad-demokrazija, tal-istat tad-dritt u tad-drittijiet u l-libertajiet fundamentali, inkluż meta n-negozjati tal-adeżjoni jkunu ġew iffriżati jew sospiżi formalment;


</Amend>

<Amend>Emenda		<NumAm>13</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1 – punt a</Article>
<DocAmend2>Regolament (UE) 2024/1348</DocAmend2>
<Article2>Artikolu 62 – paragrafu 1 – punt c</Article2>
	

	Test propost mill-Kummissjoni
	Emenda

	(c)	il-proporzjon ta’ deċiżjonijiet mill-awtorità determinanti li tagħti protezzjoni internazzjonali lill-applikanti mill-pajjiż — jew iċ-ċittadini tiegħu jew residenti abitwali preċedenti f’każ ta’ persuni apolidi — ikun ogħla minn 20 % skont l-aħħar data medja annwali tal-Eurostat għall-Unjoni kollha.”;
	imħassar


</Amend>

<Amend>Emenda		<NumAm>14</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1 – punt b – parti introduttorja</Article>
<DocAmend2>Regolament (UE) 2024/1348</DocAmend2>
<Article2>Artikolu 62 – paragrafu 1a</Article2>
	

	Test propost mill-Kummissjoni
	Emenda

	(b)	jiddaħħal il-paragrafu 1a li ġej:
	(b)	jiddaħħal il-paragrafu 1b li ġej:


</Amend>

<Amend>Emenda		<NumAm>15</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1 – punt b</Article>
<DocAmend2>Regolament (UE) 2024/1348</DocAmend2>
<Article2>Artikolu 62 – paragrafu 1a</Article2>
	

	Test propost mill-Kummissjoni
	Emenda

	1a.	Il-pajjiżi terzi elenkati fl-Anness II għandhom jiġu ddeżinjati bħala pajjiżi ta’ oriġini sikuri fil-livell tal-Unjoni;
	1b.	F’konformità mal-paragrafu 1 u mingħajr preġudizzju għall-paragrafu 4, il-pajjiżi terzi elenkati fl-Anness II huma ddeżinjati bħala pajjiżi ta’ oriġini sikuri fil-livell tal-Unjoni;


</Amend>

<Amend>Emenda		<NumAm>16</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 1 – punt ba (ġdid)</Article>
<DocAmend2>Regolament (UE) 2024/1348</DocAmend2>
<Article2>Artikolu 62 – paragrafu 1</Article2>
	

	Test fis-seħħ
	Emenda

	
	(ba)	L-Artikolu 62, il-paragrafu 2, huwa sostitwit b’dan li ġej:

	2.	Il-Kummissjoni għandha tirrieżamina s-sitwazzjoni f’pajjiżi terzi li huma deżinjati bħala pajjiżi ta’ oriġini sikuri, bl-assistenza tal-Aġenzija għall-Ażil u abbażi ta’ sorsi oħra ta’ informazzjoni msemmija fl-Artikolu 61(3).
	2.	Il-Kummissjoni, bl-assistenza tal-Aġenzija għall-Ażil u abbażi tas-sorsi l-oħra ta’ informazzjoni msemmija fl-Artikolu 61(3), għandha tirrieżamina kontinwament jekk il-kundizzjonijiet stabbiliti fl-Artikolu 61 u kwalunkwe waħda miċ-ċirkostanzi msemmija fil-punti (a) jew (b) japplikawx għal pajjiż terz li diġà jitqies bħala pajjiż ta’ oriġini sikur.


</Amend></RepeatBlock-Amend>

[bookmark: FootprintPageAD]ANNESS:  DIKJARAZZJONI TAL-KONTRIBUT 
<FootprintIntro> F’konformità mal-Artikolu 8 tal-Anness I tar-Regoli ta’ Proċedura, ir-rapporteur għal opinjoni jiddikjara li fl-opinjoni tiegħu inkluda kontribut dwar kwistjonijiet li għandhom x’jaqsmu mas-suġġett tal-fajl li rċieva, għat-tħejjija tal-opinjoni, qabel l-adozzjoni tagħha fil-kumitat, mingħand ir-rappreżentanti ta’ gruppi ta’ interess li jaqgħu fil-kamp ta’ applikazzjoni tal-Ftehim Interistituzzjonali dwar Reġistru Obbligatorju ta’ Trasparenza[footnoteRef:2] li ġejjin, jew mingħand ir-rappreżentanti ta’ awtoritajiet pubbliċi ta’ pajjiżi terzi, inklużi l-missjonijiet diplomatiċi u l-ambaxxati tagħhom, li ġejjin:</FootprintIntro> [2: 2 Il-Ftehim Interistituzzjonali tal-20 ta’ Mejju 2021 bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar Reġistru Obbligatorju ta’ Trasparenza (ĠU L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

	1. Rappreżentanti ta’ gruppi ta’ interess li jaqgħu fil-kamp ta’ applikazzjoni tal-Ftehim Interistituzzjonali dwar Reġistru Obbligatorju ta’ Trasparenza 

	European Council on Refugees and Exiles (ECRE)


	2. Rappreżentanti ta’ awtoritajiet pubbliċi ta’ pajjiżi terzi, inklużi l-missjonijiet diplomatiċi u l-ambaxxati tagħhom 


Il-lista ta’ hawn fuq hija mfassla taħt ir-responsabbiltà esklużiva tar-rapporteur.
Meta persuni fiżiċi jkunu identifikati fil-lista b’isimhom, bil-funzjoni tagħhom jew bit-tnejn li huma, ir-rapporteur li ppreżenta lill-persuni fiżiċi kkonċernati l-Avviż tal-Parlament Ewropew Nru 484 dwar il-Protezzjoni tad-Data (https://www.europarl.europa.eu/data-protect/index.do), li jistabbilixxi l-kundizzjonijiet applikabbli għall-ipproċessar tad-data personali tagħhom u d-drittijiet marbuta ma’ dak l-ipproċessar.

